ইউ.কম
ইউ.কম (You.com) হল একটি গোপনীয়তা-কেন্দ্রিক ওয়েব অনুসন্ধান ইঞ্জিন যা মার্কিন যুক্তরাষ্ট্রের ক্যালিফোর্নিয়ার পালো অল্টোতে নির্মিত। প্রথাগত সার্চ ইঞ্জিনগুলো যেখানে কেবল বিভিন্ন লিঙ্কের তালিকা দেখায়, সেখানে এটি বিভিন্ন ওয়েবসাইটের বিষয়শ্রেণীগুলো ব্যবহার করে ওয়েব ফলাফলের সারসংক্ষেপ তৈরি করে৷ সার্চ ইঞ্জিনটি সেলসফোর্সের প্রাক্তন কর্মচারীদের দ্বারা প্রতিষ্ঠিত হয়েছিল এবং ২০২১ সালের ৯ নভেম্বরে এটি সর্বজনীন বিটা সংস্করণ হিসেবে চালু হয়। একটি সাক্ষাৎকারে, ইউ.কম-এর সহ-প্রতিষ্ঠাতা রিচার্ড সোচার বলেছিলেন যে তিনি গোপনীয়তা এবং ব্যক্তিগতকরণের ভারসাম্য সহ একটি সার্চ ইঞ্জিন চান৷